Tabadut-is: D yiwen n ṣṣenf n yimesrifgen imecṭaḥ yekcem di twacult n yigḍaḍ, yecbaḥ nezah yesɛa tezweɣ deg uqaṛṛu-s yeḍfer-it-id ujarrid n tebrekɣef tezweɣ, syen ikemmel-as-d temlel ɣef yidmaren-is alma seddaw n tẓeɛkukt-is syin yesɛa snat n tferrtin d tiberkanin sɛant cwiṭ n umellal, yesɛa sin n yiḍarren d iberkanen d rebɛa n yiḍuḍan yesɛan accaren, bla ma nettu diɣen yesɛa aqamum win sufella meqqer ɣef win n wadda, učči-is d ibẓiẓen d ibeɛɛac imecṭaḥ am twekkiwin, timest n waḍu, tiɣirdmawin, d imesrifeg yeggaren agdef deg yisekla imeqqranen neɣ iwezzlanen, yeggar azal n rebɛa n tmellalin i d-yettefruruxen di taggara n tefsut, diɣen d imesrifeg yettilin di teẓgi n Rric ɣef taɣzi n useggas, ma d ayen i d-yuder DALLET Jean-Marie anda yefka-d innan: Aḥajiw, Aḥajiw, a mimmi! Awer yeṭṭef taqbuct n yiɣi! Awer yeẓẓel afusis i lḥenni.1 d. Bururu